3. ΑΝΑΓΚ. ΝΟΜΟΣ υπ’ αριθ. 800 της 27/28 Σεπτ. 1948 Περί Ανωτέρων Σχολών Βιομηχανικών Σπουδών. Άρθρ.1.-1.Η ανωτέρα Σχολή Βιομηχανικών Σπουδών Αθηνών αποτελεί ανεξάρτητον κοινής ωφελείας Ίδρυμα ανωτέρας επαγγελματικής μορφώσεως, τελούν υπό την εποπτείαν (του Υπουργείου Εθνικής Οικονομίας). Δια του άρθρ. 1 παρ. 1 Ν.Δ. 3973/1959 περί ενοποιήσεως της Διοικήσεως της Επαγγελματικής Εκπαιδεύσεως, (τόμ. 32Α σελ. 440,098) αι Ανώταται Βιομηχανικαί Σχολαί υπήχθησαν μετά του προσωπικού αυτών εις το Υπουργείον Παιδείας, ενταχθείσαι εις την Διεύθυνσιν Ανωτάτης Εκπαιδεύσεως (απόφ. 135009/1959 τόμ. 32, σελ. 44,15). 2.Σκοπός της Σχολής είναι η θεωρητική και πρακτική ειδική επαγγελματική μόρφωσις Διοικητικών στελεχών δια την Βιομηχανίαν και τας συναφείς Δημοσίας Υπηρεσίας και Οργανισμούς. 3.Η φοίτησις είναι τριετής, διακρινομένη εις τρία Ακαδημαϊκά έτη. Τα μαθήματα είναι φύσεως οικονομικής, διοικητικής και τεχνικής, η δε διδασκαλία αυτών, γινομένη κατά τα απογευματινάς και βραδυνάς ώρας, δεν δύναται να υπερβαίνη τας 36 ώρας εβδομαδιαίως δι’ έκαστον Ακαδημαϊκόν έτος. Άρθρ.2-1.Εις το πρώτον έτος της Σχολής εγγράφονται κατόπιν εισαγωγικών εξετάσεων πτυχιούχοι του Γυμνασίου, του Πρακτικού Λυκείου των Δημοσίων Εμπορικών Σχολών και των ισοτίμων Δημοσίων Τεχνικών Σχολών. 2.Εις το δεύτερον έτος εγγράφονται απ’ ευθείας και άνευ εισαγωγικών εξετάσεων οι υποστάντες επιτυχώς ετησίας εξετάσεις δύο τουλάχιστον ετών φοιτηταί Ανωτάτων Πανεπιστημιακών ή ισοτίμων προς αυτάς Σχολών. 3.Προς απόκτησιν πτυχίου οι σπουδασταί υποχρεούνται να υποστώσι τρεις τμηματικάς εξετάσεις εις όλα τα διδασκόμενα μαθήματα εις έκαστον Ακαδημαϊκόν έτος και κατά το τέταρτον έτος ειδικήν εξέτασιν επί πτυχίω εις τα σπουδαιότερα θέματα των χαρακτηριστικών της Σχολής μαθημάτων. 4.Οι πτυχιούχοι της Σχολής οι κεκτημένοι και διετή ευδόκιμον υπηρεσίαν δημοσίαν ή ιδιωτικήν δύνανται να διορισθώσι κατόπιν διαγωνισμού εις Διοικητικάς (μη τεχνικάς) και Λογιστικάς θέσεις γραμματέων β΄ τάξεως και να προαχθώσι κατά τας κειμένας διατάξεις περί Δημοσίων Υπαλλήλων μέχρι του βαθμού του Διευθυντού α΄ τάξεως, προκειμένου περί θέσεων των Διευθύνσεων Βιομηχανίας, Εμπορίου, Μεταλλείων, Αλυκών,  Σελ. 714(γ) Τεύχος 1375 Σελ. 28 Στατιστικής, Επαγγελματικής Εκπαιδεύσεως (Υπουργείου Εθνικής Οικονομίας), Εργασίας, Κοινωνικής Ασφαλίσεως (Υπουργείου Εργασίας), Τελωνείων, Γενικού Χημείου, Καπνεργοστασίων (Υπουργείου Οικονομικών), απασών των Υπηρεσιών των Υπουργείων Εφοδιασμού και Συντονισμού και των συναφών θέσεων των Διευθύνσεων άλλων Υπουργείων, ως και των υπό τας Διευθύνσεις ταύτας υπαγομένων Οργανισμών. Άρθρ.3.-Η Διοίκησης και Διαχείρισις της Σχολής ανατίθεται εις 15μελές Διοικητικόν Συμβούλιον, συγκροτούμενον από: α)Ένα αντιπρόσωπον του Υπουργείου Εθνικής Οικονομίας, οριζόμενον μετά του αναπληρωτού του μεταξύ προσώπων ασχοληθέντων περί τα ζητήματα της επαγγελματικής εκπαιδεύσεως. β)Ένα αντιπρόσωπον του Υπουργείου των Οικονομικών, οριζόμενον μετά του αναπληρωτού του μεταξύ των ανωτέρων και ανωτάτων υπαλλήλων του Υπουργείου Οικονομικών. γ)Ένα αντιπρόσωπον του Υπουργείου Εργασίας, οριζόμενον μετά του αναπληρωτού του μεταξύ των ανωτέρων ή ανωτάτων υπαλλήλων του Υπουργείου Εργασίας. δ)Τον προϊστάμενον της Υπηρεσίας Επαγγελματικής Εκπαιδεύσεως, αναπληρούμενον υφ’ ενός των επί βαθμώ Διευθυντού υπαλλήλων της Γενικής Διευθύνσεως Εμπορίου και Βιομηχανίας. ε)Ένα αντιπρόσωπον του Ανωτάτου Συμβουλίου Ανασυγκροτήσεως, οριζόμενον μετά του αναπληρωτού του υπό του Συμβουλίου τούτου. ς)Ένα αντιπρόσωπον του Εμπορικού και Βιομηχανικού Επιμελητηρίου Αθηνών, οριζόμενον μετά του αναπληρωτού του υπό της Διοικητικής Επιτροπής μεταξύ των μελών του Διοικητικού Συμβουλίου. ζ)Ένα αντιπρόσωπον του Εμπορικού και Βιομηχανικού Επιμελητηρίου Πειραιώς, ομοίως οριζόμενον μετά του αναπληρωτού του. η)Ένα κοινόν αντιπρόσωπον του Επαγγελματικού Επιμελητηρίου Αθηνών και του Βιοτεχνικού Επιμελητηρίου Αθηνών, οριζόμενον μετά του αναπληρωτού του εν κοινή συνεδριάσει των Δ. Επιτροπών μεταξύ των μελών του Δ. Συμβουλίου των ως άνω Επιμελητηρίων. 510 31.Θ.δ.3 Πανεπιστήμια Πειραιώς-Μακεδονίας θ)Ένα κοινόν αντιπρόσωπον του Επαγγελματικού Επιμελητηρίου Πειραιώς και του Βιοτεχνικού Επιμελητηρίου Πειραιώς, οριζόμενον ομοίως. ι)Ένα αντιπρόσωπον του Τεχνικού Επιμελητηρίου της Ελλάδος, οριζόμενον μετά του αναπληρωτού του μεταξύ των μελών του Επιμελητηρίου. ια)Ένα αντιπρόσωπον του Συλλόγου των Ελλήνων Βιομηχάνων, οριζόμενον μετά του αναπληρωτού του μεταξύ των μελών του Διοικητικού Συμβουλίου υπό της Διοικήσεως του Συλλόγου. ιβ)Ένα αντιπρόσωπον της Γενικής Συνομοσπονδίας των εργατών, οριζόμενον μετά του αναπληρωτού του υπό της Γραμματείας. ιγ)Ένα αντιπρόσωπον του Συνδέσμου των εν Ελλάδι Ανωνύμων Εταιρειών, οριζόμενον μετά του αναπληρωτού του υπό του Διοικητικού Συμβουλίου. ιδ)Ένα αντιπρόσωπον της Ελληνικής Εταιρείας Επιστημονικής Οργανώσεως, οριζόμενον μετά του αναπληρωτού του υπό του Διοικητικού Συμβουλίου αυτής και μεταξύ των μελών του. ιε)Ένα αντιπρόσωπον του Συνδέσμου των Πτυχιούχων της Ανωτέρας Σχολής Βιομηχανικών Σπουδών οριζόμενον μετά του αναπληρωτού του υπό του Δ. Συμβουλίου αυτού και μεταξύ των πτυχιούχων των συμπληρωσάντων το 30όν έτος της ηλικίας των. 2.Αι ιδιότητες του μέλους του Διοικητικού Συμβουλίου και του τακτικού Καθηγητού της Σχολής είναι ασυμβίβαστοι. 3.Των συνεδριάσεων του Διοικητικού Συμβουλίου μετέχει άνευ ψήφου ο εκάστοτε Διευθυντής της Σχολής, οριζόμενος κατά διετίαν υπό του Διοικητικού Συμβουλίου μεταξύ των Καθηγητών της Σχολής. 4.Η θητεία των μελών του Διοικητικού Συμβουλίου είναι τριετής, αρχομένη από την 1ην Σεπτεμβρίου και λήγουσα την 31ην Αυγούστου. 5.Το Διοικητικόν Συμβούλιον εκλέγει μεταξύ των μελών του, ένα Πρόεδρον, δύο Αντιπροέδρους, ένα Γραμματέα και ένα Ταμίαν, αποτελούντας το Προεδρείον της Σχολής. 6.Το υπάρχον Διοικητικόν Συμβούλιον της Ανωτέρας Σχολής Βιομηχανικών σπουδών Αθηνών διατηρείται μέχρι λήξεως της θητείας του. 7.Ο Σύλλογος των Καθηγητών και η παρά τούτου εκλεγομένη Σχολική Επιτροπή έχουσιν αρμοδιότητα μόνον επί των καθαρών εκπαιδευτικών ζητημάτων, ουδεμίαν δε επί της διοικήσεως και διαχειρίσεως του Νομικού Προσώπου. Άρθρ.4.-1.Πόροι της Σχολής είναι: α)Τα δικαιώματα εγγραφής των Σπουδαστών. β)Τα δίδακτρα. γ)Δωρεαί και κληροδοτήματα. δ)Προαιρετικαί εισφοραί δημοσίων και ιδιωτικών Οργανισμών και ε)Τα εκ της περιουσίας της Σχολής έσοδα. 2.Οι Υπουργοί της Εθνικής Οικονομίας και Εφοδιασμού εγγράφουσι κατ’ έτος δι’ αποφάσεών των εις βάρος των αποθεματικών των εις αυτούς υπαγομένων Οργανισμών, (και των Εμποροβιομηχανικών και Βιοτεχνικών Επιμελητηρίων της Περιφέρειας της τέως Διοικήσεως Πρωτευούσης), πιστώσεις καλυπτούσας τουλάχιστον τα 2/3 των δαπανών δια την αμοιβήν του Διοικητικού και Διδακτικού Προσωπικού της Σχολής. Αι εισφοραί των άνω Επιμελητηρίων καταργήθησαν αναδρομικώς δια του Ν.Δ. 867/1971 (τόμ. 14 σελ. 82,20). Άρθρ.5.-1.Συνιστάται εν Θεσσαλονίκη Ανωτέρα Σχολή Βιομηχανικών Σπουδών ως ίδιον Νομικόν Πρόσωπον υπό την εποπτείαν του Υπουργείου Εθνικής Οικονομίας. 2.Αι διατάξεις των άρθρ.1-4 του παρόντος Νόμου εφαρμόζονται επί της Ανωτέρας Σχολής Βιομηχανικών Σπουδών Θεσσαλονίκης, εκτός εάν άλλως ορίζουν τα κατωτέρω άρθρα. Άρθρ.6.-Η Σχολή Θεσσαλονίκης διοικείται παρά Διοικητικού Συμβουλίου αποτελουμένου από: 1)ένα αντιπρόσωπον του Υπουργείου Εθνικής Οικονομίας, 2)ένα του Υπουργείου των Οικονομικών, 3)ένα του Γενικού Διοικητού Θεσσαλονίκης, 4)ένα του Βιοτεχνικού Επιμελητηρίου Θεσσαλονίκης, 5)ένα του Επαγγελματικού Επιμελητηρίου Θεσσαλονίκης, 6)τρεις του Συνδέσμου Βιομηχάνων Θεσσαλονίκης, 7)ένα του Εργατικού Κέντρου, 8)τον Δήμαρχον Θεσσαλονίκης ή αναπληρωτή του, 9)ένα αντιπρόσωπον του Εμπορικού Συλλόγου Θεσσαλονίκης, 10)ένα αντιπρόσωπον του Τεχνικού Επιμελητηρίου της Ελλάδος και 11)δύο του Εμποροβιομηχανικού Επιμελητηρίου Θεσσαλονίκης. Άρθρ.7.-1.Η οργάνωσις των Σχολών κανονισθήσεται δι’ εσωτερικού Κανονισμού εγκρινομένου δια Β.Δ/τος, εκδιδομένου προτάσει του Υπουργού της Εθνικής Οικονομίας. 2.Πάσα μεταγενεστέρα τροποποίησις ή συμπλήρωσις του Εσωτερικού Κανονισμού της Σχολής γίνεται δια Δ/τος, μετά σύμφωνον γνώμην του Διοικητικού Συμβουλίου. 3.Ειδικώς επί των Εκπαιδευτικών θεμάτων του Οργανισμού απαιτείται και η γνώμη του Διδακτικού Συλλόγου των Καθηγητών της Σχολής. 4.Κατά την πρώτην εφαρμογήν του παρόντος η εκλογή των Καθηγητών της Σχολής Θεσσαλονίκης γίνεται παρά του Διοικητικού Συμβουλίου κατόπιν γνώμης πενταμελούς Επιτροπής αρμοδίων Καθηγητών των Ανωτάτων και Ανωτέρων Σχολών Αθηνών και Θεσσαλονίκης. 5.Οι ούτως εκλεγόμενοι Καθηγηταί διορίζονται υπό του Υπουργού της Εθνικής Οικονομίας. (Αντί της σελ. 715) Σελ. 715(α) Τεύχος 420-Σελ. 117 511 Πανεπιστήμια Πειραιώς-Μακεδονίας 31.Θ.δ.3 Άρθρ.8.-Οι Υπουργοί Εθνικής Οικονομίας και Εφοδιασμού εγγράφουσι κατ’ έτος δι’ αποφάσεώς των εις βάρος των εις αυτούς υπαγομένων Οργανισμών και των Εμποροβιομηχανικών και Βιοτεχνικών Επιμελητηρίων της περιφερείας Μακεδονίας πιστώσεις καλυπτούσας τουλάχιστον τα 2/3 των δαπανών δια την αμοιβήν του Διοικητικού και Διδακτικού προσωπικού της Σχολής. Άρθρ.9.-1.Δια Β.Δ/τος εφ’ άπαξ εκδοθησομένου προτάσει του Υπουργού της Εθνικής Οικονομίας δύνανται εντός εξαμήνου να ιδρυθώσι παρόμοιαι Σχολαί Βιομηχανικών και Εμπορικών Σπουδών εις πόλεις άνω των 60 χιλιάδων κατοίκων εφ’ όσον συντρέχουν αι προς τούτο συνθήκαι και είναι δυνατή η εξεύρεσις των πόρων επιτοπίως. Δια του αυτού Δ/τος ορίζονται πάσαι αι λεπτομέριαι της ιδρύσεως και λειτουργίας των ως άνω Σχολών. 2.Αι λεπτομέριαι του παρόντος θέλουσι ρυθμισθή δια Β.Δ/των εκδιδομένων προτάσει του Υπουργού της Εθνικής Οικονομίας. 3.Δια Δ/τος του Υπουργού της Εθνικής Οικονομίας κωδικοποιούνται αι διατάξεις αι αφορώσαι τας Ανωτέρας Σχολάς Βιομηχανικών Σπουδών. 4.Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν άμα τη επαναλήψει των εργασιών της Βουλής. 